લિબિયામાં ઇસ્લામિક સ્ટેટ દ્વારા અપહરણ કરાયેલા બે શિક્ષકો મંગળવારે, સુખરૂપ હૈદરાબાદના રાજીવ ગાંધી આંતરાષ્ટ્રિય એરપોર્ટ પર ઉતર્યા. જે બાદ લક્ષ્મીકાંતે પોતાની આપવિતી જણાવતા કહ્યું કે જ્યારે ઇસ્લામિક સ્ટેટના આતંકીઓને ખબર પડી કે અમે શિક્ષક છીએ તેમને અમને તરત જ છોડી દીધા. વધુમાં તેમણે જણાવ્યું કે આતંકીઓએ કોઇ પણ અમાનવીય વ્યવહાર તેમની જોડે નથી કર્યો. સાથે જ તેમણે કેન્દ્ર સરકાર અને વિદેશ મંત્રાલયનો પણ આભાર માન્યો.